ПРЕДЛОГ ПЛАНА РАДА ТИМА ЗА БЕЗБЕДНОСТ И СИГУРНОСТ

П.У. ,, МОРАВСКИ ЦВЕТ „ ЗА ШКОЛСКУ 2020. / 2021. ГОДИНУ

Злоупотребу и злостављање деце сачињава све оно што појединци, институције или процеси чине или не чине, а што директно или индиректно шкоди деци или оштећује њихове изгледе на безбедан и здрав развој.

Према томе шта дете највише оштећује у развоју , злостављање се појављује као .

1. Физичко злостављање;
2. Психолошко ( емоционално) злостављање;
3. Сексуална злоупотреба ;
4. Занемаривање;

Све горе наведено представља озбиљну повреду основних дечијих права , а у складу са тим и са међународном Конвенцијом о правима детета и документима које је усвојила Влада Републике Србије ( Акциони план акције за децу и Општи протокол за заштиту деце од злостављања и узнемиравања ) , Министарство просвете Републике Србије је објавило Посебни протокол за заштиту деце и ученика од насиља , злостављања и занемаривања у васпитно-образовним установама којим је прецизирана улога свих који су укључени у живот и рад установа.

Међутим, имајући у виду све већи обим појаве насиља над децом и његова забрана, у овим установама и делокруг центара за социјални рад – органа старатељства , неопходно је да наведене установе успоставе континуирану сарадњу ради заједничког деловања у превенцији, спречавању, откривању, и реаговању на ову учесталу појаву.

У вези са тим, Министарство просвете Републике Србије и Министарство за рад , запошљавања, борачка и социјална питаља, а на основу члана 15.став 4.и члана 48.закона о државној управи (,, службени гласник РС“ бр.79/05, 101/07, 95/10, и 99/14, а у вези са закључком Владе Републике Србије о образовању Министарског тима 05 број : 02-02-11150/2017 од 20.11.2017.године у вези са превенцијом вршњачког насиља Министар просвете, науке и технолошког развоја и Министар за рад, запошљавање, борачка и социјална питања споразумно доносе ,, Упутство о потупању установа образовања и васпитања и центара за социјални рад – органа старатељства у заштити деце од насиља“.

У складу са тим, Управни одбор п.у. ,, Моравски цвет“, у Жабарима , а на основу члана 108.став 1., члана 119.став 1.тачка 1.и члана 189.став 1.тачка 8. Закона о основама система образовања и васпитања ( ,,службени гласник РС“ , бр.88/2017 ), и члана 27.статута предшколске установе ,, Моравски цвет“ Жабари број : 153 од 23.03.2018.године доноси Правилник о мерама , начину и поступку заштите и безбедности деце предшкоске установе ,, Моравски цвет“.

Овај правилник још више обавезује чланове Тима за безбедност да се више залажу у праћењу деце , њиховог психо-физичког стања, да ослушкује дечије изјаве, посматра њихово понашање не би ли дошли до неког сазнања о постпјању злостављања и занемаривања, како би предузели неопходне мере заштите.

Иначе, Тим за безбедност и сигурност деце од насиља у п.у. ,, Моравски цвет“ чине :

1. Виолета Китановић – васпитач
2. Весна Живковић – директор установе
3. Милена Јанковић – медицинска сестра – васпитач
4. Дајана Ђурић – медицинска сестра-васпитач
5. Ивана Пајић – родитељ
6. Данијела Бекић – родитељ

Улога васпитача и осталих субјеката који учествују у процесу заштите деце од злостављања и занемаривања је вишеструка :

1. Сазнања о насиљу или откривања насиља непосредним увидом, препознавање спољних знакова проверавањем самог детета;
2. Заустављање насиља и обавештавање о томе надлежног васпитача , чланова Тима, директора, а ако је потребно и МУП и здравствену службу;
3. Смиривање ситуације, односно удаљавање детета из ситуације и смањење напетости, кроз разговор са актерима;
4. Прикупљање информација од актера и других учесника догађаја;
5. Обављање консултација унутар установе;
6. Након консултација и заузимања става установе , позивају се родитељи и обавештавају о дешавањима, консултацијама и закључцима, а у колико је потребно обавештавају се МУП и Центар за социјални рад;
7. Праћење ефеката преузима Тим за безбедност водећи рачуна о успостављању односа сарадње и толеранције;

Обзиром на време које деца проведу у вртићу, васпитачи су веома битни у превенцији, откривању и заштити деце од злостављања и занемаривања.

Сем у процесу превенције и откривања случајева, васпитачи треба да буду активни и у третману злостављаног детета.

У ситуацијама када доносимо одлуке које се тичу детета, треба укључити све особе које имају релативно знање – колеге и родитеље.

Уколико након одговарајућих напора које улажемо у рад са неким дететом и његовом породицом, дете не показује да има користи од нашег програма, разговараћемо са његовом породицом и понудити им помоћ у проналажењу адекватнијег решења за дете.

Упознаћемо се са симптомима дечијег злостављања и занемаривања као и адекватним процедурама које се на то односе. Уколико имамао податке о том случају дечијег злостављања, обавестићемо о томе одговарајуће субјекте и пратити да ли су предузели одговарајуће мере. Када је то могуће, обавестићемо родитеље о томе шта смо предузели.

Уколико нам треће лице укаже на могуће постојање злостављања а ми сами немамо о томе информације, помоћи ћемо да се предузму одговарајуће мере , како би то дете било заштићено. Ако установа за заштиту деце не обезбеди адекватну заштиту за злостављано дете , треба прихватити колективну етичку одговорност да радимо у циљу унапређења рада свих установа.

 Шта урадити када нам се дете повери или ако откријемо да је дете жртва насиља ?

* Указати детету да му верујемо;
* Уверити га да није криво што је злостављано;
* Дати му до знања да је добро што нам се поверило и да ћемо урадити све што је потребно да му помогнемо;
* Уколико је дете жртва насиља у породици, треба идентификовати насилног родитеља или ако је реч о вршњачком насиљу треба пронаћи виновника;
* Пријавити злостављање надлежним органиам – Центар за социјални рад ; треба бити спреман на сарадњу са њима у спровођењу мере заштите и праћења стања детета.

Ово су само неке од обавеза, дужности и одговорности које треба имати у виду када је реч о злостављању и занемаривању деце, како бисмо исте идентификовали, превенирали и у крајњој мери спречили у намери да заштитимо децу и обезбедимо им безбедан раст и развој. При том, треба имати у виду да је ова процедура за дете болна , да га ,, етикетира,, и чини га различитим од друге деце, па ни на који начин не би требало потенцирати ,,разлику,, . важно је помоћи детету да се уклопи у групу вршњака , да осети да је вртић сигурно место за њега и да је ту прихваћено.

У претходној школској години имали смо појаву пандемије вируса COVID -19 којим је захваћена цела планета. Ова епидемија још увек траје и у складу са тим и са препорукама епидемиолошког тима и кризног штаба ПУ ,, Моравски цвет“ у Жабарима са објектом у Александровцу спроводи све неопходне мере заштите од заражавања овим вирусом . то значи да се просторије установе редовно дезинфикују ,проветравају, сви запослени носе маскеи визире, редовно се мери температура како деци тако и родитељима , при доласку у вртић и деци контролно мерење у 11 сати. Постављене су дезо-баријере на улазу а родитељи не могу да уђу у просторије установе већ децу од њих преузима васпитач који врши тријажу. Обзиром да пандемија још увек траје, овим планом је предвиђено да установа ,уколико се за то укаже потреба, функционише по следећим моделима:

1. Рад у установи у пуном капацитету
2. Рад установе у ограниченом капацитету
3. Прекид остваривања непосредног рада са децом у одређеном временском периоду.

Како бисмо били ефикасни и правовремено предузимали адекватне мере заштите и безбедност деце, поред ,, Програма заштите и безбедност деце од насиља“, који је уредила п.у. ,, Моравски цевт“ , а на основу ,, Конвенције о дечијим правима“, користићемо и ,, Правилник о мерама , начину и поступку заштите и безбедности деце“ наше предшколске установе , али и ,,Правилник о ближим критеријумима за препознавање облика дискриминације од стране запосленог , детета или ученика или трећег лица у установи образовања и васпитања“.

Са овим програмом су сагласни сви чланови Тима за безбедност и сигурност деце:

* Милена Јанковић – медицинска сестра-васпитач
* Виолета Китановић-васпитач
* Весна Живковић – директор установе
* Дајана Ђурић – медицинска сестра-васпитач
* Ивана Пајић – родитељ
* Данијела Бекић – родитељ

 Медицинска сестра – васпитач

 Милена Јанковић